tomron87/hebrew-wikipedia-sentences-corpus huggingface dataset:
1919: ארגון העבודה הבינלאומי – הארגון נוסד כתוצאה מוועידת השלום בפריז כסוכנות של חבר הלאומים במטרה לחזק זכויות עובדים.
1910: הכיבוש היפני בקוריאה – האימפריה היפנית כובשת את קוריאה.
הכיבוש היפני הביא בפועל לסיום שלטונו של הקיסר סונג'ונג ולסופה של האימפריה הקוריאנית ושושלת יוסון אשר שלטה בקוריאה במשך 519 שנים.
1911: החוף הרביעי – איטליה מספחת את טריפוליטניה וקירנאיקה בצפון אפריקה.
1912: חלוקת מרוקו – האימפריה הקולוניאלית הצרפתית והאימפריה הספרדית מחלקות ביניהן את מרוקו, שמתחלקת בין מרוקו הספרדית לבין צפון אפריקה הצרפתית.
1912: לוב האיטלקית – למרות התנגדותם של תושבי לוב, מוסר מהמט החמישי, הסולטאן העות'מאני, את לוב לידי האיטלקים.
1915: הכיבוש האמריקאי של האיטי – השתלטות צבאית אלימה של ארצות הברית על האיטי במטרה להשפיע על המדיניות הכלכלית של האיטי כלפי חברות אמריקאיות.
1916: הכיבוש האמריקאי של הרפובליקה הדומיניקנית – ארצות הברית מיישמת משטר צבאי מטעמה ברפובליקה הדומיניקנית.
1918: השתלטות רומניה על טרנסילבניה – רומניה משתלטת על טרנסילבניה בתיאום עם מדינות ההסכמה ועל רקע מלחמת העולם הראשונה.
האימפריה הבריטית – לאורך העשור כובשת האימפריה שטחים מסיאם ומסין, ומשתלטת על שטחים נוספים שיעברו רשמית לאחריותה בתחילת העשור הבא.
1910: דרום אפריקה – הפרובינציות בדרום היבשת מקבלות עצמאות מבריטניה, ויוצרות מדינה עצמאית.
1912: אלבניה – לאחר מאבק גרילה מצד כוחות אלבנים במלחמת הבלקן הראשונה, נקבעת עצמאותה של אלבניה בהסכם לונדון.
1916: חג'אז ועסיר – חוסיין בן עלי, שריף מכה, מנצל את התפתחות מלחמת העולם הראשונה כדי להכריז על עצמאות אזור חג'אז מפני האימפריה העות'מאנית.
גם מחוז עסיר הסמוך מנצל הזדמנות דומה.
1916: מרידת חג הפסחא – התקוממותם הכושלת של לאומנים אירים כנגד השלטון הבריטי בחג הפסחא באפריל 1916. האירוע מוביל בסופו של דבר לעצמאותה של אירלנד.
1918: חוזה ברסט-ליטובסק – מעניק ללטביה, ליטא, פולין, אוקראינה, אסטוניה ופינלנד – עצמאות מברית המועצות.
1 בדצמבר 1918: איסלנד – מקבלת מעמד אוטונומי מדנמרק.
1919: האמנה האנגלו-אפגנית – האמנה שמה קץ להתערבות הבריטית בניהול מדיניות החוץ האפגנית, וסוללת את הדרך לעצמאות אפגניסטן.
1919: חוזה סן-ז'רמן – מפרק את האימפריה האוסטרו-הונגרית, ומעניק עצמאות להונגריה, פולין, צ'כוסלובקיה וממלכת הסרבים, הקרואטים והסלובנים.
דומיניון – במהלך העשור ועל רקע המלחמה, משתנה מעמדם של הדומיניונים של האימפריה הבריטית, וחלקם מתחילים להתנהל במדיניות עצמאית של יחסי חוץ.
5 באוקטובר 1910: המהפכה הפורטוגזית – במהלכה הוחלף בית המלוכה הפורטוגזי ששלט בממלכה במשך שמונה מאות שנים ברפובליקה הפורטוגזית.
המלך מנואל השני נמלט לבריטניה.
1921-1916: מרידות איריות באנגליה – תקופה של מספר שנים של מרידות אלימות מטעם תנועות לאומיות איריות, מתחילה ממרידת חג הפסחא ועד לחלוקת אירלנד בעשור הבא.
1917: המהפכה הרוסית – בפברואר 1917, בעוד רוסיה נלחמת בגרמניה במלחמת העולם הראשונה, פורצת "מהפכת פברואר" בסנקט פטרבורג, במוסקבה ובערים גדולות אחרות.
ב-15 במרץ הצאר מתפטר, והשלטון עובר לממשלה זמנית שממשיכה במלחמה עם גרמניה.
הגרמנים שמעוניינים בהוצאת רוסיה מהמלחמה, מתירים ללנין לצאת מגלותו בשווייץ, ולעבור ברכבת חתומה דרך גרמניה לשוודיה הנייטרלית, לנין מגיע לפטרוגראד ב-16 באפריל, ונוטל לידיו את ארגון המאבק שמביא להשתלטות מפלגתו.
ביולי מנסה לתפוס את השלטון, אך נכשל ונאלץ להסתתר.
בנובמבר מצליח להשליט את מפלגתו ("מהפכת אוקטובר") ונהיה לראש הרפובליקה הסובייטית הסוציאל-פדרטיבית של רוסיה.
זוהי הממשלה הקומוניסטית הראשונה בעולם.
בשנה לאחר מכן החל המשטר הסובייטי בהפצת עיתוני הפראבדה.
1919-1918: תוצאותיה הגאופוליטיות של מלחמת העולם הראשונה – פירוק האימפריה הגרמנית, האימפריה האוסטרו-הונגרית והאימפריה הרוסית, שינויים רבים נערכים בגבולות הטריטוריאליים של מדינות אירופה.
מספר מדינות וישויות טריטוריאליות אירופאיות חדשות נוצרים: אוסטריה, צ'כוסלובקיה, אסטוניה, העיר החופשית דנציג, הונגריה, לטביה, ליטא, פולין, אוקראינה ויוגוסלביה.
1918: מלחמת האזרחים הפינית – מלחמת אזרחים שמתחוללת בפינלנד לאחר הכרזת העצמאות, בין ה"לבנים" בני המעמדות הגובהים והלאומנים, לבין ה"אדומים" הפועלים.
כ-37,000 פינים נהרגים במהלך המלחמה, שמסתיימת בהמלכת מלך גרמני על פינלנד, שמודח בתום מלחמת העולם ומוחלף במשטר דמוקרטי.
1918: רפובליקת ויימאר – עם תבוסתה של גרמניה במלחמת העולם הראשונה, שלטה בגרמניה צורת שלטון דמוקרטית, שהתקיימה עד עליית המפלגה הנאצית לשלטון.
בשנת 1919 מאמצת גרמניה את חוקת ויימאר.
1910: המהפכה המקסיקנית – סדרת מאבקים פוליטיים, חברתיים, וצבאיים הפורצת במקסיקו.
במהלך מאבקים אלו נהרגים במקסיקו אחוזים ניכרים מתוך האוכלוסייה, כאשר גם ההערכות השמרניות ביותר מדברות על למעלה ממיליון הרוגים.
1910: חוק מאן – כניסתו לתוקף של חוק של הקונגרס האמריקאי, האוסר לראשונה על סחר בנשים.
1912: מדינות ארצות הברית – הקונגרס של ארצות הברית מקבל באותה השנה את ניו מקסיקו ואריזונה כמדינות ה-47 וה-48 של ארצות הברית.
1912: מרד הניגרו - צבא ארצות הברית מסייע לקובה לדכא את מרד שמארגנים תושבים אפרו-קובנים.
1916: התיקון ה-16 לחוקת ארצות הברית – מסמיך את הקונגרס להטיל ולגבות מס הכנסה.
1917: איי הבתולה – ארצות הברית רוכשת את האיים מדנמרק.
1917: ג'נט רנקין – נכנסת לתפקיד האישה הראשונה שנבחרת לכהן בקונגרס האמריקאי.
1920-1919: פשיטות פאלמר – על רקע חשש עולה בארצות הברית מפני עלייה קומוניסטית, וכמה ניסיונות חבלה כנגד אנשי ממשל, מתרחשות בארצות הברית סדרה של פשיטות אלימות שמופנות כנגד רדילקים שמאלנים, אנרכיסטים וחברים בתנועות המזוהות עם הקומוניזם.
בפשיטות נעצרים כ-1,000 איש, שבמקרים רבים אינם זוכים להגנה משפטית, ונתקלים בהפרה בוטה של זכויותיהם.
הפשיטות יוצרות סערה ציבורית בארצות הברית.
1911: מהפכת שינהאי – פורצת המהפכה שתחילתה בהתקוממות ווצ'אנג, וסופה בהפלת המשטר הקיסרי של שושלת צ'ינג שהחזיקה במושכות המדינה מ-1644 והקמת הרפובליקה הסינית.
1915-1912: ניסיונות עצמאות של מונגוליה וטיבט – לאחר המהפכה בסין מנסות שתי הישויות הלאומיות לנצל את ההזדמנות כדי לקבל הכרה בעצמאותן.
בשנת 1912 הן מנסחות יחד את חוזה ברית הידידות בין ממשלת מונגוליה לטיבט, לצד מהלכים נוספים.
מונגוליה מנסחת בשנת 1915 הסכם נוסף עם רוסיה וסין בו זוכה להכרה כאוטונומיה, אולם עד סוף העשור גם טיבט וגם מונגוליה לא מכריזות על עצמאות מלאה.
1915: עשרים ואחת התביעות – דרישות של האימפריה היפנית מסין, מפרות את ההבנות הבינלאומיות שהושגו בשנת 1900 עם מדיניות הדלת הפתוחה, מקנות ליפן הישגים והפסדים טקטיים, ויוצרות משבר בינלאומי.
1919: טבח אמריטסר – 50 חיילי גורקה בשירות צבא הודו הבריטית הורגים מאות אזרחים הודים, מרביתם מבני הדת הסיקהית.
1919: תנועת הארבעה במאי – מחוז שאנדונג נלקח מגרמניה בתום המלחמה, ולמרות ציפיות בסין לשחרורו לעצמאות, הוא נמסר בהסכם ורסאי ליפן.
המהלך מעורר הפגנות המוניות בבייג'ינג, ומוביל להיווסדות התנועה, שקוראת לשינוי מדיניות הממשלה המתרפסת-כביכול בפני המערב.
1913: הקונגרס הערבי הלאומי הראשון – מפגש ראשון של גורמים שונים ששואפים לקדם לאומיות בעלת זהות ערבית.
1918-1916: המרד הערבי – מרד שמתקיים בחצי האי ערב, בהנהגתו של השריף חוסיין בן עלי, כנגד האימפריה העות'מאנית, כחלק מסדרת מרידות שמתעוררות על רקע מלחמת העולם הראשונה.
המרד מתודלק בין השאר על ידי הבריטים, בין השאר באמצעות מכתבי חוסיין–מקמהון.
1917: מרד בסמצ'י – על רקע התערערות האימפריה הרוסית, מתחילה התקוממות לאומית איסלאמית באזור טורקמניסטן.
1919: מהומות 1919 במצרים – גל מהומות שנמשך כארבעה חודשים כנגד הפרוטקטורט של האימפריה הבריטית במצרים.
המהומות נחשבות לאירוע מכונן בהתפתחות הלאומיות המצרית המודרנית ובאתוס מאבק העם המצרי לעצמאות.
1920-1900: המלחמה הדרווישית – בעוד בריטניה עסוקה במלחמת העולם הראשונה, נוחלת התנועה הדרווישית הצלחות חלקיות במאבק מול השלטון הבריטי בסומליה.
1916: זאודיתו - זאודיתו מוכתרת כקיסרית אתיופיה, והופכת לאישה הראשונה שמנהיגה מדינה אפריקאית מודרנית, בעלת הכרה בינלאומית.
1914: ג'וינט – הארגון היהודי ההומניטרי הגדול בעולם מוקם על ידי מיזוג של שלושה ארגונים קודמים.
1919: קומינטרן – האיגוד הבינלאומי של המפלגות הקומוניסטיות מוקם על ידי ולדימיר לנין, מתוך ההנחה שמשטרה הקומוניסטי של רוסיה לא ישרוד ללא התפשטות המהפכה לרחבי אירופה.
סופרג'יזם – המחצית הראשונה של העשור, המאבק למען זכות בחירה לנשים ממשיך וצובר תאוצה, ובארצות הברית מוקמת מפלגת הנשים הלאומית שמקדמת נושא זה.
המאבק פוסק בזמן מלחמת העולם הראשונה, ובמהלכה נשים משתלבות במספר מדינות במקומות עבודה במקום הגברים שיצאו למלחמה, ושילוב נסיבות מוביל להצלחת המאבק, ובשנתיים האחרונות של העשור, לאחר המלחמה, 20 מדינות מכירות בזכות הבחירה לנשים – יותר מכלל המדינות שעשו זאת עד למלחמה.
במחצית הראשונה של העשור: כלכלה ליברלית – מגיעה לשיאה טרם מלחמת העולם, לאחר תגובת נגד פרוטקציונרית בסוף המאה הקודמת.
בתחילת עשור זה נעלמות הנורמות למגבלות כמותיות בייבוא וייצוא, המכסים נמוכים ויציבים וההמרה לזהב חופשית.
1913: פדרל ריזרב – נוסד בתור הסמכות המוניטרית העליונה והבנק המרכזי של ארצות הברית, כתגובה לסדרה של משברים פיננסים שקודמים לו, ובפרט המשבר הפיננסי של שנת 1907.
1914: תעלת פנמה – התעלה המחברת בין האוקיינוס האטלנטי לאוקיינוס השקט נפתחת למעבר ספינות.
1914: תקן הזהב - נפסק השימוש בתקן עולמי אחיד בעקבות מלחמת העולם.
1918: השלכות מהפכת אוקטובר – בצו מיוחד מבטלים הסובייטים את הבעלות הפרטית על קרקעות, ומכוננים מודל קרקעות חדש ששם דגש על חקלאות.
הסובייטים מכריזים על קולקטיביזציה בה למדינה יש מונופול על כל השווקים לרבות מוצרי החקלאות.
במקביל, מתוכננת – ובשלב זה עוד לא מיושמת בעקבות מלחמת האזרחים – רשת ביטחון סוציאלית במסגרתה יקבלו האיכרים שירותים חברתיים נרחבים כמו שירותי בריאות, חינוך, ותעסוקה.
1918: השלכות כלכליות של מלחמת העולם הראשונה – מלחמת העולם הראשונה, שממומנת בעיקר על ידי אשראי, מותירה את מעצמות אירופה בבעיית חוב רצינית בתום המלחמה.
ארצות הברית, בהיותה נייטרלית במשך חלקה הראשון של המלחמה, הופכת לגורם מרכזי שמספק הלוואות למעצמות אירופה, ובסיומה של המלחמה הופכת לנושה של 10.3 מיליארד דולר, מה שסולל את דרכה להפיכתה למעצמה הכלכלית הבכירה בעולם.
השלכות המהפכה המקסיקנית – במחצית השנייה של העשור, כחלק מגל שינויים נרחב סביב המהפכה האלימה במקסיקו, מנחיל הממשל המקסיקני רפורמה אגררית שמסדירה את מעמדם של ילידים אמריקאים, שנחשבים בשלב זה תושבים חופשיים דה יורה, על אף היותם צמיתים דה פקטו בעקבות מדיניות החוב והאדמות המקומית.
הרפורמה משחררת את הילידים האמריקאים מהחוק שכובל אותם לבעלי האדמות, ומחלקת להם אדמות משלהם במטרה שיוכלו לשקם את הכפרים שלהם.
רעיונות אלו נחקקים אומנם, אולם מיושמים בצורה הדרגתית מאוד בעקבות אי סדרים בפוליטיקה המקומית, לאורך העשורים הבאים.
20 בפברואר 1910: בוטרוס ראלי – ראש ממשלת מצרים נרצח בידי מתנקש.
28 ביוני 1914: רצח פרנץ פרדיננד – יורש העצר של הקיסרות האוסטרו-הונגרית פרנץ פרדיננד ואשתו סופיה נרצחים על ידי הלאומן הסרבי גברילו פרינציפ בסרייבו.
31 ביולי 1914: ז'אן ז'ורס – המנהיג הסוציאליסטי הצרפתי, אשר מנסה למנוע את פרוץ מלחמת העולם הראשונה, נרצח בשל כך על ידי לאומן צרפתי.
30 בדצמבר 1916: גריגורי רספוטין – מיסטיקן רוסי בעל השפעה בבית הצאר ניקולאי השני, מוזמן על ידי קבוצת קושרים שכללה את הנסיך פליקס יוסופוב, בן דודו של הצאר, והדוכס הגדול דימיטרי, לאחד מארמונות הבירה סנט פטרסבורג, שם מרעילים אותו ויורים בו למוות.
16/17 יולי 1918: ניקולאי השני – הצאר האחרון של האימפריה הרוסית מוצא להורג בליל 16 או 17 ביולי 1918 ביחד עם בני משפחתו, על ידי כיתת יורים במרתפו של בית איפטייב שם הם אסורים, לאחר שנאמר להם שהם נמצאים בסכנה ועליהם לרדת למרתף למען ביטחונם.
30 באוגוסט 1918: ולדימיר לנין – נפצע בניסיון התנקשות מכדורי אקדחה של הפעילה הסוציאל-רבולוציונרית פאניה קפלן.
15 בינואר 1919: רוזה לוקסמבורג – המהפכנית היהודייה פולנייה-גרמנייה נרצחת בידי אנשי מיליציית פרייקור לאחר כישלון מרד הספרטקיסטים בהנהגתה.
1910: שיטפון 1910 בפריז – מרכז פריז מוצף למשך כשבוע עקב עליית נהר הסן על גדותיו.
על אף נזקים כבדים ברכוש, לא מדווחים באירוע הרוגים.
3 בינואר 1911: רעידת האדמה בקביין – רעידת אדמה בעוצמה של 7.7 בסולם ריכטר מתרחשת באזור אלמאטי שבקזחסטן.
ברעידת האדמה נהרגו מעל ל-450 אנשים ונהרסו מעל ל-770 מבנים.
1912: התפרצות הר הגעש נובהרופטה – ההתפרצות הגדולה ביותר של המאה ה-20.
13 בינואר 1915: רעידת האדמה באבצאנו – רעידת אדמה הרסה את העיר אבצאנו באיטליה לחלוטין, כ-30,000 הרוגים.
1916: שיטפונות בהולנד – שיטפונות בהולנד במהלך השנה גורמים למותם של קרוב ל-10,000 אנשים.
1910: סופת הוריקן מכה באזור פלורידה, וגובה את חייהם של כ-30 בני אדם.
1915: שתי סופות הוריקן מכות בשנה זו בניו אורלינס שבלואיזיאנה, ובטקסס.
שתי הסופות גובות את חייהם של למעלה מ-500 בני אדם.
1918: סופת הוריקן מכה באזור לואיזיאנה, וגובה את חייהם של כ-30 בני אדם.
1919 – סופת הוריקן מכה באזור פלורידה וטקסס, וגובה את חייהם של כ-600 בני אדם.
25 במרץ 1911: השריפה במפעל החולצות טריאנגל – 146 איש מתים כתוצאה משריפה שפרצה במפעל חולצות במנהטן.
15 באפריל 1912: טביעת הטיטניק – טיטניק, ספינת הענק הבריטית אשר נודעת כגדולה והמפוארת ביותר בתקופתה, טובעת בחלקו הצפוני של האוקיינוס האטלנטי בעת הפלגת הבכורה שלה ב-15 באפריל 1912 בעקבות פגיעה בקרחון.
באסון נספים 1,517 נפשות ובהן ידוענים רבים.
29 במאי 1914: RMS Empress of Ireland – ספינת הנוסעים RMS מתנגשת בצוללת הנורווגית SS Storstad בשעות המוקדמות של 29 במאי.
24 ביולי 1915: SS איסטלנד – ספינת נוסעים משיקגו מתהפכת בעת שעוגנת לרציף במרכז שיקגו.
באסון נהרגים 844 נוסעים ואנשי צוות.
6 בדצמבר 1917: פיצוץ הליפקס – פיצוץ עז שמתחולל בשעה 9:05 בבוקר מחריב כ-1,600 בתים בעיר הנמל הליפקס בפרובינציית נובה סקוטיה שבקנדה.
הפיצוץ גורם למותם של 1,635 אנשים ולפציעתם של אלפים.
פיצוץ זה יהיה הפיצוץ החזק ביותר עד פיצוץ הפצצה הגרעינית מעשה ידי אדם, והוא הפיצוץ הבלתי-מתוכנן החזק ביותר מעולם.
15 בינואר 1919: אסון הדבשה של בוסטון – התפוצצות מכל דבשה בגובה 15 מטרים.
21 אנשים נהרגים בפיצוץ ו-150 נפצעים.
1923-1899: מגפת הכולרה השישית המתועדת - המגפה שהתפשטה בעשור הקודם ממשיכה לגבות קורבנות רבים באזורים מסוימים, בעיקר בדרום ודרום מזרח אסיה.
בהודו תועדו למעלה ממיליון קורבנות.
1911: זאב ניופאונדלנד – מינו של הזאב המצוי נכחד מהעולם, לאחר שבעבר היה נפוץ בניופאונדלנד.
מין זאב מצוי קנדי נוסף, זאב ברנרד , נכחד מהעולם ככל הנראה בשנים האלו, אך שנת ההכחדה המדויקת לא ידועה.
1914: יונה נודדת – הפרט האחרון של המין מת בגן חיות בסינסינטי והמין נכחד מהעולם.
1914: יזמה אמריקאית לדילול אוכלוסיית הזאבים – מכריזים בקונגרס האמריקאי על הענקת תקציב לציד ודילול אוכלוסייתם של זאבי ערבות וטורפים נוספים בפארק הלאומי ילוסטון, מה שגורם לדילול אוכלוסיית הזאבים במספר מדינות של ארצות הברית.
התקדמות טכנולוגית סביב המצאת המטוס
המעצמות המובילות של העולם רואות בתקופה זו פוטנציאל משמעותי במיוחד, במיוחד בהקשר הצבאי, לטכנולוגיה הצעירה של כלי טיס.
בשנים שלפני מלחמת העולם מנסות המעצמות למצות את מלוא הפונציאל הטקטי של ההמצאה החדשה, ומנסות ליצור יתרון על פני האחרות ששואפות להדביק את הפער.
בעשור זה עולם הטיסה ציין נקודת ציון נוספת, כאשר בשנת 1911 הרייט קווימבי הייתה לאישה הראשונה שקיבלה רישיון טיס.
1910: הניסוי המוצלח הראשון של מטוס ימי – המטוס הראשון שממריא ביבשה ונוחת במים הוא מטוסו של חלוץ התעופה הצרפתי הנרי פבר.
הטיסה מתבצעת ב-28 במרץ 1910, ומגיעה למרחק של 800 מטרים.
1910: מטוס הסילון – הקואנדה 1910 הוא מטוס הסילון הראשון בהיסטוריה.
המטוס מוטס על ידי ממציאו הרומני, אנרי קואנדה, ומתרסק בתום הטיסה הראשונה.
1910: כלי נשק ייעודי כנגד מטוסים – הופכים לראשונה למבצעיים בשנה זו.
1911-1910: נושאת מטוסים – לראשונה מתפתחת פלטפורמה שמאפשרת המראה ונחיתה מכלי שיט.
1 במרץ 1912: מצנח – אלברט בארי מבצע את צניחת המטוס הראשונה שנעזרת בהמצאת המצנח.
1913: מטוס עם ארבעה מנועים – מטוסים ראשונים עם ארבעה מנועים מפותחים ומוטסים על ידי איגור סיקורסקי.
1919: מטוס ימי – מפותח בבריטניה לראשונה דגם של המסוגל לחצות את האוקיינוס האטלנטי.
הישג זה הופך את המטוסים הימיים לנפוצים יותר בלוחמה בעשורים הבאים.
1910: סייקלקאר (המכונית המשולשת) – יוצא לשוק בבריטניה הדגם הפופולרי, שנקרא כך כיוון שנסע על 3 גלגלים (2 אחוריים ואחד קדמי), והצליח בזכות המחיר הזול שלו לאותה תקופה.
1911: המקרר הביתי – מוצג לראשונה על ידי פרד ו.
1913: מצית – חברת Ronson מפתחת את המצית המודרני הראשון שנקרא "Wonderlite".
1913: פלדת אל-חלד – מיוצרת על ידי הממציא הבריטי הארי ברירלי.
1915: הטנק הצבאי – מפותחת הגרסה הראשונית ביותר של כלי הלוחמה.
במלחמת העולם הראשונה נעשה לראשונה שימוש בטנקים על ידי הצבא הבריטי, הצבא הצרפתי והצבא הגרמני.
1917: הרוכסן המודרני – הממציא השוודי-אמריקני גדעון סאנדבק רושם את הפטנט על הפיתוח.
1918: אניגמה – גרסתה הראשונית של מכונת ההצפנה מפותחת על ידי ארתור שרביוס.
המכונה, החדשנית לתקופתה, תשמש את גרמניה ואיטליה במלחמת העולם השנייה.
1910: דיאגרמת הרצשפרונג-ראסל – מפותחת הדיאגרמה המסייעת לסידור כוכבים וללמוד עליהם.
1910: טיטניום – הכימאי מאתיו האנטר הוא הראשון שמצליח להפיק טיטניום טהור.
אוקטובר 1910: צילומי אינפרא אדום – מתפרסמים לראשונה בכתב העת של החברה המלכותית לצילום.
24 ביולי 1911: מאצ'ו פיצ'ו – החוקר האמריקני היירם בינגהאם השלישי מגלה מחדש את "העיר האבודה של האינקה".
14 בדצמבר 1911: משלחת הקוטב הדרומי – החוקר הנורווגי רואלד אמונדסן והמשלחת שלו הופכים לראשונים שמגיעים לקוטב הדרומי, ומקדימה בחמישה שבועות משלחת בריטית בראשותו של רוברט פלקון סקוט.
1912: נדידת היבשות – המדען הגרמני אלפרד וגנר מגבש ומציג את התאוריה, אשר קובעת שבעבר הרחוק היו היבשות מאוחדות, ושהן התפרקו עם הזמן.
1913: איזוטופ – נצפה לראשונה על ידי פרדריק סודי.
1914: קדחת צהובה – ראשיתו של מיזם עולמי למיגור המחלה מחצי הכדור המערבי.
19 במרץ 1915: פלוטו – כוכב הלכת הננסי מצולם לראשונה.
1915: תורת היחסות הכללית – מתפרסמת על ידי הפיזיקאי היהודי, אלברט איינשטיין.
1919: אישוש תורת היחסות הכללית – האסטרופיזיקאי ארתור אדינגטון, מפרסם אישוש לתורת היחסות לאחר ניסוי שנערך בעת ליקוי חמה.
עקיפה של קרני רנטגן בגבישים – לאורך העשור התחום חווה מספר פריצות דרך.
הפיזיקאי הגרמני מקס פון לאואה, והפיזיקאים ויליאם בראג האב והבן זוכים על תגליותיהם בתחום בפרסי נובל בשנים 1914 ו-1915 בהתאמה.
1917: פרס פוליצר – הפרס לעיתונאות כתובה, ספרות והלחנה מוענק בפעם הראשונה.
1918: ספרות דיאטה – ספרה פורץ הדרך של ד"ר לולו האנט פיטרז , "Diet and Health: With Key to the Calories", שם את ספירת הקלוריות במרכז, ומתחיל את טרנד דיאטת ספירת הקלוריות.
1919: פנטזיה – המגזין הראשון שעוסק בפנטזיה, Der Orchideengarten , יוצא לאור בשנת 1919 בגרמניה, ומפרסם סיפורים בסוגות פנטזיה ואימה.
1911: אנימציה – יוצא לאקרנים הסרט "ליטל נמו", בבימויו של וינזור מקיי, אשר נחשב לסרט האנימציה הראשון.
למרות היותו סרט האנימציה הראשון, לא זוכה הסרט להכרה ולהצלחה משמעותית ורק שלוש שנים מאוחר יותר זוכה סרט נוסף של ווינסור מקיי, גרטי הדינוזאור, להכרה משמעותית ולפיתוח תחום סרטי האנימציה.
1915-1911: הוליווד – בשנת 1911 נפתחת בהוליווד החברה הראשונה להפקת סרטי קולנוע.
בשנת 1915 מספר חברות בולטות עוברות להוליווד, והוליווד מתחילה להרוויח מוניטין כמקום מוביל להפקת סרטי קולנוע.
1914: צ'ארלי צ'פלין – מופיע לראשונה בתור הקבצן המשופם בסרט "Kid Auto Races at Venice".
1915: סרט מלחמה – בשנה זו רואים אור שני סרטי מלחמה משפיעים שסוללים את הדרך עבור התגבשותה של הסוגה.
1916: מרי פיקפורד – מנצלת את מעמדה כאחת מאייקוניות הקולנוע הראשונות בעולם, וחותמת חוזה עתק עם חברות הפקה – שהופך אותה תוך כמה שנים לשחקנית המיליונרית הראשונה של תעשיית הקולנוע האמריקאית.
1918: האחים וורנר – ארבעת האחים, הארי, אלברט, סמואל וג'ק – פותחים את האולפן הראשון שלהם בחוף המערבי.
1919: פלשבק – הטכניקה מיושמת לראשונה בסרט האקספרסיוניסטי הגרמני, "הקבינט של ד"ר קליגרי".
1919, פליקס החתול – הדמות מופיעה לראשונה בסרטים, וזוכה להצלחה חסרת תקדים לתקופתה, עבור דמות מצוירת.
1910: אמנות מופשטת – ראשיתו של זרם האמנות בו אין אובייקטים או פיגורות מזוהות.
1911: פוטוריזם – במילאנו נפתחת התערוכה הראשונה של התנועה האומנותית-טכנולוגית.
1911: מונה ליזה – גנבתו המתוקשרת של הציור הופכת אותו בהדרגה לציור המוכר בעולם.
1916: דאדא – נוסד בציריך הזרם האמנותי-תרבותי האוונגרדי.
אסכולת פריז – בשנים אלו פריז הופכת למרכז תרבותי עם הגירתם של אומנים בולטים לעיר.
קבוצת בלומסברי – בשנים אלו פעילה קבוצה של סופרים, אמנים, פילוסופים ואינטלקטואלים בריטיים, שהשפעת חבריה ניכרת למשך עשרות שנים בתחומי האמנות, הספרות, הכלכלה, חיי החברה והפוליטיקה באנגליה ובאירופה.
סוריאליזם – בסוף העשור, זרם האומנות, שנוצר מתוך הדאדא, זוכה לפופולריות רבה בפריז.
האוונגרד הרוסי – עשור זה נמצא בתקופת הפריחה של הזרם, כשרעיונות אומנותיים מהפכנים שנובעים בו מוצאים מקום במרכז המהפכה החברתית ברוסיה.
1917: ג'אז – להקת Original Dixieland Jass Band הם הראשונים להקליט תקליט ג'אז.
מוזיקה קלאסית – נמאת בתקופה זו בשלב מעבר בין התקופה הרומנטית לתקופה המודרנית.
1911: ספורט נכים – מתקיים אירוע ספורט מאורגן בו משתתפים נכים.
אירוע זה עתיד בתוך כמה עשורים להפוך בהדרגה למסורת שתיקרא בהמשך המשחקים הפאראלימפיים.
1912: אולימפיאדת הקיץ של 1912 – נערכת בסטוקהולם, שוודיה.
1913: הפדרציה הבינלאומית לטניס - תשתית ארגונית ראשונה לקיום תחרויות טניס בינלאומיות.
1916: אולימפיאדת הקיץ של 1916 – מבוטלת בגלל מלחמת העולם הראשונה.
1912: הקתדרלה הלאומית של וושינגטון – מושלמת בנייה של הקתדרלה, והיא הופכת לאחת הקתדרלות הגדולות בעולם, והשנייה בגודלה בארצות הברית – נתון שלא השתנה נכון לשנת 2019.
1913: בניין וולוורת' – גורד שחקים שנבנה ברחוב ברודוויי בניו יורק, ארצות הברית.
הבניין מחזיק בתואר "הבניין הגבוה בעולם" בין השנים 1913–1930.
1916: החלטה על תוכנית בניין עיר של שנת 1916 – תוכנית בניין עיר שמתפתחת במטרה לעצור את בנייתם של גורדי שחקים מסיביים, המונעים את חדירת האוויר ואור השמש לרחובות שמתחתיהם.
1913: חזייה – החזייה המודרנית מעוצבת על ידי מארי פלפס ג'ייקוב בשנת 1913. פלפס ג'ייקוב אמנם לא ממציאה את החזייה, אך הראשונה שרושמת על כך פטנט והראשונה שמכניסה אותה לאופנה בתפוצה רחבה יחסית.
13 בינואר 1910 – רדיו – שידור הרדיו הציבורי הראשון.
1913: תשבץ – מתפרסם לראשונה.
1912: מזון מהיר – המסעדה הניו-יורקית "אוטומט" פותחת את אופנת מסעדות המזון-המהיר.
התנועה לתרבות חדשה – בעשור זה מתחילה להתפתח בסין תנועה תרבותית-פילוסופית שקוראת לנטישת חלק מהתפיסות המסורתיות והיפתחות למודרניזציה.
נשיא ארצות הברית – תומאס וודרו וילסון
קיסר האימפריה הרוסית – ניקולאי השני
ראש ממשלת הרפובליקה הסינית – סון יאט-סן
ראש ממשלת בריטניה – דייוויד לויד ג'ורג'
קיסר גרמניה – וילהלם השני
קיסר אוסטרו-הונגריה – פרנץ יוזף הראשון
נשיא צרפת – ז'ורז' קלמנסו
ג'יימס מתיו ברי – מחבר ספר הילדים "פיטר פן" (1911)
פרנסס הודג'סון ברנט – מחברת ספר הילדים "סוד הגן הנעלם" (1911)
קנת גרהם – מחבר ספר הילדים "הרוח בערבי הנחל" (1911)
אדגר רייס בורוז – מחבר רומן ההרפתקאות "טרזן מלך הקופים" (1912)
1910 – היישוב דגניה מוקם והופך למודל ראשון מסוגו לדגם ההתיישבות הנקרא לימים קיבוץ.
24 בפברואר 1912 – הנרייטה סאלד מייסדת את ארגון הדסה.
1913 – השומר הצעיר, תנועת נוער הציונית הראשונה, מוקמת בלבוב שבגליציה.
27 בנובמבר 1914 – נוסד הג'וינט, ועד הסיוע המיוחד של יהדות ארצות הברית.
1 באפריל 1915 – מוקם גדוד נהגי הפרדות, גדוד מתנדבים יהודים שעזר לממלכה המאוחדת במהלך מלחמת העולם הראשונה
28 במרץ 1917 – גירוש תל אביב: השלטונות העות'מאניים הוציאו צו גירוש כולל לתושבי העיר יפו והשכונה תל אביב, אולם בפועל הצו נאכף בעיקר כלפי התושבים היהודים.
1917 – כיבוש ארץ ישראל בידי הבריטים והטלת משטר צבאי על ארץ ישראל.
2 בנובמבר 1917 – התפרסמה הצהרת בלפור, בה הצהירו הבריטים על תמיכתם בהקמת בית לאומי ליהודים בארץ ישראל.
3 בינואר 1919 – חתימת הסכם ויצמן-פייסל.
26 בפברואר 1919 – הישיבה הרשמית הראשונה של הוועד הפועל הציוני.
העשור השני של המאה ה-19 הוא העשור שהחל ב-1 בינואר 1810 והסתיים ב-31 בדצמבר 1819.
בעשור זה נמצאים בעיצומם מספר תהליכים בולטים.
באירופה, קונגרס וינה חותם את סיומן של המלחמות הנפוליאוניות בהפסד צרפתי, ומגדיר מחדש את יחסי הכוחות באירופה, בניסיון לבלום את מגמת הליברליזציה שקידמה צרפת של אחרי המהפכה הצרפתית, ולהחזיר את העוצמה הפוליטית למלוכה.
באמריקה הלטינית מתחיל גל של דה-קולוניזציה והשתחררות של מדינות לאום מהאימפריות האירופאיות.
באסיה רצף ניצחונות מהיר מעביר לידי האימפריה הבריטית את מרבית שטח תת היבשת ההודית.
מבחינה טכנולוגית, בעשור זה מתחיל השימוש בספינות הקיטור ומודגמת הנסיעה הביצועית הראשונה של קטר הקיטור.
1803 - 1815: המלחמות הנפוליאוניות - סדרה של עימותים עולמיים שהתרחשו בעיקר באירופה, אך גם במזרח-התיכון, צפון אפריקה והאוקיינוס האטלנטי.
המלחמות נמשכו עם הפוגות קצרות עד שנת 1815. הן שינו ללא היכר את הצבאות האירופאיים, ונערכו בקנה-מידה רחב שלא נודע כמוהו, בעיקר בשל שיטת גיוס חובה להמונים שאומצה לראשונה.
1813-1894: מלחמת רוסיה–פרס - אחת המלחמות הרבות בין האימפריה הפרסית לבין רוסיה הקיסרית, אשר החלה כמחלוקת טריטוריאלית.
המלחמה הסתיימה בשנת 1813, בתיווך בריטי, כאשר פרס ויתרה על גאורגיה לטובת רוסיה הקיסרית, וכן על השטחים באזור דאגסטן, וחלקים מארמניה.
1810 - 1821: מלחמת העצמאות של מקסיקו - במלחמה השיגה מקסיקו את עצמאותה משלטון האימפריה הספרדית, ששלט בה 300 שנים (משנת 1521).
המלחמה החלה כמרידת איכרים כנגד אדוניהם, והסתיימה בעצמאותה של מקסיקו.
1818-1811: המלחמה הווהאבית-עות'מאנית – לאחר שבעשור הקודם החלו הסעודים לכבוש שטחים של האימפריה העות'מאנית, מביסים העות'מאנים את בית סעוד, משיבים לידיהם את השטחים שנכבשו, ומביאה את הממלכה הסעודית הראשונה לקיצה, זמנית.
1812 - 1815: מלחמת 1812 - מלחמה שהתרחשה בצפון אמריקה בין ארצות הברית לבריטניה על רקע המלחמות הנפוליאוניות בין בריטניה לצרפת.
ארצות הברית ניסתה לנצל את מעורבותה המוגברת של בריטניה באירופה ולפלוש לאמריקה הבריטית (קנדה).
האמריקאים פלשו לקנדה ארבע פעמים, ובתגובה הבריטים פשטו על ערים שונות על חופי ארצות הברית, בהם גם הבירה וושינגטון.
1813: הפלישה הבורמזית – ממלכת בורמה כובשת את ממלכת מניפור ושטחים נוספים המקרבים אותם לשטחי הבריטים בבנגל.
בהמשך העשור ממשיכים הבורמזים בהתקפותיהם ומנסים, ללא הצלחה בשלב זה, לכבוש את גם ממלכת אסאם.
1820-1813: השתלטות הסיקים על פנג'אב – אימפריית הסיקים מנצחת במספר קרבות ומשתלטת על שטחים נוספים במרכז אסיה.
29.6.1815-20.5.1815: המלחמה הברברית השנייה – לאחר ניצחון של ארצות הברית במלחמה הברברית הראשונה, מנצלים שליטי טריפוליטניה, אלג'יריה ומרוקו את מלחמת 1812 כדי לקרוא תגר על תוצאות המלחמה.
המלחמה השנייה מסתיימת בהסכם שלום שהאמריקאים כופים על שליטי צפון אפריקה, הסכם המסדיר את זכותם של האמריקאים לתנועה חופשית בים התיכון, ללא דמי חסות.
1818-1817: מלחמת בריטניה-מראטה השלישית – עשורים של מתיחות ומאבקים בין האימפריה המראטהית לאימפריה הבריטית מסתיימים ברצף ניצחונות בריטי מהיר, המוביל להשתלטות בריטניה על שטחי האימפריה והשלמת כיבושה של עיקר שטחה של תת היבשת ההודית.
1819-1817: מלחמת זולו–נדוואנדווה – תחת המלך שאקה, מתאחדים תחת בני הזולו מספר שבטים, שיוצרים את ממלכת זולו ומנצחים את שבט הנדוואנדווה, הדומיננטיים באזור עד אותה עת.
השתלטותם של הזולו על האזור גורמת לנדידת שבטים המשפיעה על המרקם החברתי גם באזורים סמוכים לא מעטים.
1818-1816: מלחמת סמינולה – ברית בה שבט סמינולה האמריקאי ועבדים אפרו-אמריקאים נמלטים נלחמים בצבא ארצות הברית במטרה להגן על שטחיהם בפלורידה.
1810: לאחר פלישת נפוליאון לספרד, מפסיקות חלק מהמושבות באמריקה הלטינית להעביר את המס הקבוע לאימפריה הספרדית.
בהדרגה מצטרפות לכך טריטוריות נוספות.
זהו צעד משמעותי של דה-קולוניזציה מהאימפריה הספרדית.
19 באפריל 1810: תושבי ונצואלה מדיחים את המושל הספרדי
1810: צ'ינג שי, בראש הצי הפיראטי הגדול בהיסטוריה, מקבלת את ההסכם מצד שלטון צ'ינג, ומפרקת את הצי בתמורה לחנינה לכלל הפיראטים בצי.
1815-1810: המהפכה הסרבית – ההתקוממות הסרבית מין העשור הקודם דוכאה בשנת 1813 על ידי האימפריה העות'מאנית, אולם חודשה בשנה שלאחר מכן והסתיימה לבסוף באוטונומיה חלקית שנתנו העות'מאנים לסרבים, נסיכות סרביה.
14 בינואר 1813: אמנת קיל - דנמרק מסכימה להעביר את נורווגיה לשוודים, בתמורה לפומרניה.
1813: בעקבות התחזקותם הפוליטית של הנוצרים האוונגליסטים באנגליה, והאימפריה הבריטית מסירה את הגבלתה על פעילות מיסיונרית, וזו גורמת להשפעה נוצרית ברבות מהקולוניות הבריטיות.
1814: בריטניה חותמת חוזה עם פרס לפיו הצבא הבריטי יסייע לפרס במידה ותותקף על ידי מעצמה אירופית.
1815: קונגרס וינה - מגדיר מחדש את מאזן הכוחות באירופה בתום המלחמות הנפוליאוניות.
1815 ואילך: הקונצרט של אירופה - כינוי לתקופה בה מעצמות אירופה יוצרות "מאזן עוצמה" בניסיון להבטיח רסטורציה.
22 בפברואר 1819: ספרד מוכרת את פלורידה לארצות הברית.
בסוף העשור מגמה ליברלית באימפריה הרוסית שהחלה תחת שלטונו של אלכסנדר הראשון, מתהפכת, נגנזים הניסיונות לקדם חוקה, ומהלכים של חינוך ציבורי והשכלה גבוהה שקודמו באימפריה מתבטלים.
ספרי מדע המתבססים על רציונליזם נאסרים לשימוש רשמי, ויוצאת הוראה להתבסס אך ורק על ספרי קודש.
לאורך העשור המדינות הצעירות של אמריקה הלטינית מנסות לכונן משטר רפובליקאי ומכוננות חוקות, כאשר חלק מחוקות אלו מציגות רעיונות מתקדמים יחסית לתקופה הנוגעים לזכויות אזרח.
עם זאת, משטרים ראשוניים אלו סובלים מחוסר יציבות ולא מעריכים ימים, ובהדרגה מתחזק מעמדן של אליטות מקומיות חדשות שנכנסות לחלל הריבוני והריכוזי שמותירים אחריהם הספרדים, ונוצרות מסורות ראשוניות של רפובליקות היברידיות.
20 בפברואר 1810 – הרוסים מדיחים את סולומון השני, מלך אימרתי, ומספחים את ממלכת אימרתי לאימפריה הרוסית.
1819 – האימפריה הבריטית משתלטת על האימפריה המראטהית, האימפריה הראג'פוטית וממלכת קאנדי ובכך משלימה את שליטתה על מרבית תת-היבשת ההודית.
20 ביולי 1810 – קולומביה מכריזה על עצמאותה מספרד
18 בספטמבר 1810 – צ'ילה מכריזה על עצמאותה מספרד
14 במאי 1811 – ספרד מעניקה עצמאות לפרגוואי
5 ביולי 1811 – ונצואלה מכריזה על עצמאותה מספרד
2 בדצמבר 1813 – הולנד מכריזה על עצמה כעל ממלכה עצמאית מצרפת, בראשות וילם הראשון, מלך הולנד
9 ביולי 1816 – ארגנטינה מכריזה על עצמאותה מספרד
12 בפברואר 1818 – צ'ילה מכריזה על עצמאותה מספרד
תנועות לאומיות - בשנים אלו פעלו באירופה תנועות לאומיות שונות.
אירופה שלאחר סיום המלחמות הנפוליאוניות חוותה שינויים שונים מבחינה מדינית, אשר היו צעד נוסף בדרך למהפכות הלאומים שיתרחשו בעשורים הבאים.
פרייקור - לקראת סוף המלחמות הנפוליאוניות, לאחר כניעתם של צבאותיהם של מדינות גרמניות לאחר שהפסידו בכמה מהקרבות, החלה התארגנות של מיליציות שהתנדבו להילחם מתוך אידאולוגיה של לאומיות, פטריוטיות ולאומנות.
יחידות אלו, שהבולטת שבהם היא הפרייקור של ליצו, הפכו בהמשך לחלק מהאתוס הלאומי הגרמני כהמחשה אידילית לאחדות האדם עם מדינתו, ואף השפיעו עמוקות על הזהות הלאומית הגרמנית.
כך למשל, צבעי הדגל הגרמני נקבעו בהשראת הפרייקור של ליצו.
16 בפברואר 1810 – רעידת אדמה חזקה בכרתים.
10 באפריל 1815 – התפרצות הר הגעש טמבורה באי סומבווה שבאינדונזיה, גורמת למותם של כ-92,000 איש (10,000 באופן ישיר והיתר מרעב ומכולרה); ההתפרצות נמשכה כשבוע
בהמשך לבצורת ממושכת בעשור הקודם, ההשפעה המצטברת של הבצורות הייתה הרסנית ובמחקר נקשרות הבצורות לעיתים כגורם מחולל למאבקים שונים ביבשת.
1815: התפרצות דלקת קרום המוח במרכז אירופה.
1817–1824: מגפת הכולרה הראשונה המתועדת מתפרצת באזור בנגל, ומתפשטת להודו ומשם לאזורים נוספים בהם סין ופרס.
1810: תאוריית הצבעים של גתה - מוצגת בספרו של יוהאן וולפגנג פון גתה "תאוריות הצבע".
1812: אוניית קיטור - שימוש מסחרי ראשון מתקיים בפנסילבניה, ארצות הברית.
1812: קטר הסלמנקה - תכנונו של הקטר, שמוכיח את הכדאיות המסחרית של הנעה באמצעות קיטור, הראשון שמשלב שני צילנדרים והראשון שהצליח להמיר תנועה סיבובית במסילה לתנופה קדימה.
1816: מסכת (סטטוסקופ) - מומצא על ידי רנה לאנק, ומפותח בהמשך המאה על ידי חוקרים נוספים.
1818: אופניים - הדגם הראשון המתועד של אופניים מוצג לציבור בפריז בשנת 1818 על ידי הברון הגרמני קארל פון דרייס.
ספרים בולטים שרואים אור לראשונה בעשור זה: גאווה ודעה קדומה (1813), פרנקנשטיין (1818)
מעשיות האחים גרים - מתפרסמות בהדרגה (1812, 1815) לאורך העשור.
עשור זה החל עם שליטתן של האימפריה הספרדית והפורטוגזית באמריקה הלטינית, אולם לקראת סוף העשור החלה להיסדק שליטתן ארוכה השנים באזור זה.
מבחינה כלכלית נרשמה בעשור זה אבן דרך משמעותית כאשר הוקמה הבורסה המוסדרת הראשונה בעולם בלונדון.
בעשור זה נוסדה אוניברסיטת ברלין, המזוהה במיוחד עם שינוי תפיסה באוניברסיטאות שהחל בתקופה זו, ובמהלכו איבדה הדת בהדרגה את מקומה ככוח הדומיננטי בהשפעה על הלך הכוח של האוניברסיטאות, ואת מקומה תפסו רעיונות חדשניים של השכלה ומחקר אמפירי.
1801 - 1805: המלחמה הַבֶּרְבֶּרִית הראשונה - בין ארצות הברית לשליטים בצפון אפריקה העות'מאנית עקב רצונם של האמריקאים להפסיק לשלם דמי חסות ב.
1808 - 1809: המלחמה הפינית - מלחמה שהתחוללה בין שוודיה לבין האימפריה הרוסית.
כתוצאה מהמלחמה, עבר השליש המזרחי של שוודיה לידי האימפריה הרוסית כדוכסות הגדולה של פינלנד, לימים הרפובליקה של פינלנד.
1805-1803: מלחמת בריטניה-מראטה השנייה – כחלק ממאבקי כוח פנימיים בתוך האימפריה המראטהית, השליט הגולה בהאי ראו השני חתם בשנת 1802 על הסכם כניעה של המראטהים מול הבריטים בתמורה לכך שיחזור לשלטון.
מספר קבוצות כוח אחרות מטעם המראטהים מתנגדים להסכם ויוצאים למלחמה מול הבריטים, בה מצליחים להשיב את עצמאותם.
1804 - 1808: מלחמת פולאני - אוסמן דן פודיו הפולאני מנהל מלחמת קודש כנגד ערי המדינה של בני ההאוסה.
דן פודיו משתף פעולה עם אימפריית קאנם בורנו כדי להכניע את ההאוסה, ומקים באזור את ח'ליפות סוקוטו.
1813-1804: מלחמת רוסיה–פרס - אחת המלחמות הרבות בין האימפריה הפרסית לבין רוסיה הקיסרית, אשר החלה כמחלוקת טריטוריאלית.
בשלבים אלו של המלחמה התקשתה רוסיה, על אף יתרונותיה הצבאיים והטכנולוגיים, מכיוון שמרב משאביה הוקדשו למלחמות האירופאיות.
1807: כיבוש קונפדרציית פאנטה על ידי אשנטי – לאחר עשורים של חיכוכים, כבשה ממלכת אשנטי את קונפדרציית פנטה וזכתה לגישה ישירה לקו החוף של מערב אפריקה.
באותה שנה הפסיקה בריטניה את סחר העבדים שהניע את הסחר המקומי, וההחלטה גרמה לבעיות כלכליות מקומיות והסלימה מאבקים אזוריים.
התרחבות בית סעוד – לאורך העשור בית סעוד ממשיכים את התרחבות הממלכה בסדרה מתמשכת של קרבות, ובעשור זה מתחילים לכבוש שטחים מין האימפריה העות'מאנית.
לאחר למעלה מעשר שנים של מאבק, כובשים הסעודים את מכה העות'מאנית בשנת 1803 (ושוב בשנת 1805 לאחר שלא מצליחים תחילה להחזיק בה), את אל-מדינה בשנת 1806 ובהמשך העשור כובשים את כל מחוז חג'אז מידי העות'מאנים.
כוחות בית סעוד אף פולשים צפונה, ולקראת סוף העשור מאיימים על בגדאד ודמשק.
העות'מאנים עשו מאמצים להשיב לידיהם את השטחים הכבושים, אולם עד סוף העשור לא מצליחים לקצור הצלחות.
1804 ואילך: המהפכה הסרבית – בתקופה בה מתרופף השלטון המרכזי העות'מאני בבלקן, משתלטים בפועל יניצ'רים מורדים על האזור, גובים דמי חסות ופועלים באלימות רבה.
התרחשויות אלו מעוררות התנגדות בקרב הסרבים המקומיים שיוצאים למלחמה ביניצ'רים.
ניסיונות של הסולטאן העות'מאני להתערב נדחים על ידי הסרבים המורדים.
בהמשך העשור זכו המורדים הסרבים גם לתמיכה זמנית של רוסית והשתלטו זמנית על בלגרד, אך נהדפו בסוף העשור.
1 באוקטובר 1800: לואיזיאנה הצרפתית – ספרד מוסרת את לואיזיאנה לצרפת בהתאם לחוזה סן אילדפונסו.
1 בינואר 1801: הממלכה המאוחדת של בריטניה הגדולה ואירלנד – נוצרת כתוצאה מאיחוד ממלכת בריטניה הגדולה וממלכת אירלנד.
1801: תחיית הממלכה הסיקית – רנג'יט סינג מצליח לאחד את קונפדרציית השבטים הסיקיים ומכריז על עצמו כמלך פנג'אב.
במהלך העשור מרחיב סינג את שטח שליטתו בהדרגה, אולם הבריטים בולמים את התקדמותו מזרחה בחתימה על מספר הסכמים מולו.
1801: ראשית תקופת אלכסנדר הראשון – תחילת תקופת שלטונו של הצאר התאפיינה בניסיונות לקדם רפורמות ליברליות כמו קידום חינוך נרחב והגברת מעמדם של צמיתים.
רבות מרפורמות אלו נבלמו בפועל על ידי גורמים שמרניים יותר בשלטון.
8 באפריל 1802: הפרדת דת ומדינה – צרפת של אחרי המהפכה מגדירה מחדש את מעמדה של הכנסייה הקתולית, באופן שמנתק אותה מהשלטון אך הופך אותה לחלק ממערכת המנהל עם שכר קבוע לבכיריה.
19 בפברואר 1803: חוק הבוררות – החוק שנחתם על ידי נפוליאון, מביא את הרפובליקה ההלווטית לסוף דרכה ומחליף אותה במדינת שווייץ המודרנית.
30 באפריל 1803: רכישת לואיזיאנה – ארצות הברית חותמת על חוזה עם צרפת לקניית הטריטוריה הצרפתית, שהייתה שווה לגודלה של ארצות הברית בזמנו.
1803: השתלטות בריטניה על האימפריה המוגולית – שטחה של האימפריה המוגולית באזור דלהי ממשיך לשמש כמקום שלטונם של הקיסרים המוגוליים, אולם אלו מתחילים לפעול בכפוף לשלטון בריטי על שטחם.
6 בנובמבר 1804: הקיסרות הראשונה – במשאל עם מאושרת הכתרתו של נפוליאון לקיסר צרפת.
25 במרץ 1807: הפסקת העבדות בבריטניה – האימפריה הבריטית אוסרת על סחר העבדים בתחומה.
1807: ביטול זכות בחירה לנשים – מדינת ניו ג'רזי משנה את חוקתה כך שתשלול זכות הצבעה מנשים, שחורים וזרים, וכתוצאה מכך כבר אין אף מדינה בעולם שמכירה בזכות בחירה לנשים.
1 בינואר 1808: המאבק לביטול עבדות בארצות הברית – הוטל איסור על יבוא עבדים לארצות הברית.
1801: הבורסה בלונדון - הקמת הבורסה המוסדרת הראשונה בעולם, ותחילתה של הבורסה המודרנית.
17 באוקטובר 1800 – בריטניה משתלטת על האי קוראסאו.
8 בינואר 1801 – הצאר פאבל הראשון מוציא צו המספח את כארתלי-קאחתי, היא גאורגיה, לאימפריה הרוסית.
כארתלי קאחתי בעצמם מבקשים את הסיפוח כדי לזכות להגנה רוסית מפני איומים מפרס.
1804 - ח'ליפות סוקוטו כובשת שטחים באזור ניגריה וניז'ר המודרניות.
8 בינואר 1806 – המלחמות הנפוליאוניות: מושבת הכף עוברת מידי ההולנדים לבריטים, והדבר מאפשר כניסתם של חלוצים בריטים לשטחים בפנים יבשת אפריקה.
1 בינואר 1804 - האיטי מכריזה על עצמאות מצרפת
12 ביולי 1804 - אלכסנדר המילטון נהרג בדו-קרב נגד ארון בר
1803-1800: תקופת בצורת ממושכת באפריקה.
המלחמות הנפולאוניות מסייעות להפצת מספר מחלות, ובראשן מגפת טיפוס, שמכה קשות בחיילים בפרוסיה ובאוסטריה, ובהמשך מתפשטת באוכלוסייה האזרחית במרכז אירופה וגובה אבדות רבות.
1803 - ריצ'רד טרוויטיק פיתח את כלי הרכב הממונע הראשון בשם כרכרת הקיטור הלונדונית .
1803 - ויליאם סימינגטון פיתח את סירת המנוע הראשונה בשם "שארלוט דאנדס", שמונעת בידי מנוע קיטור.
21 בפברואר 1804 - הממציא הבריטי ריצ'רד טרוויטיק עורך את הנסיעה ראשונה של קטר רכבת המופעל בעזרת מנוע קיטור.
הקטר שבנה משך רכבת לאורך פסים בבית-היציקה לברזל "פנידרן" (Penydarren) שבוויילס.
11 בפברואר 1808 – פחם מובער כדלק בניסוי ראשוני בפנסילבניה.
1 בינואר 1801 – גילוי קרס, האסטרואיד הראשון שהתגלה (מאוחר יותר הוגדר ככוכב לכת ננסי).
1802 - האמפרי דייווי מייצר את האוראור החשמלי הראשון.
האור היה בהיר וקצר-מועד מכדי להיות מעשי, אך זוהי פריצת דרך משמעותית בפיתוח המצאות חשמל פרקטיות.
28 במרץ 1802 – היינריך וילהלם אולברס מגלה את האסטרואיד פאלאס, האסטרואיד השני הידוע לאדם.
1802 – תומאס וודגווד מפתח טכניקה מוקדמת של צילום בה מתועדים צללים על גבי נייר, אם כי באופן זמני.
1 בספטמבר 1804 – האסטרונום הגרמני קארל לודוויג הרדינג מגלה את 3 יונו, אחד מהאסטרואידים הגדולים ביותר בחגורת האסטרואידים.
1808 – אלכסנדר פון הומבולדט כותב ספרו את "Voyage de Humboldt et Bonpland", אשר מניח את היסודות לגאולוגיה, מטאורולוגיה ווולקנולוגיה.
1809 – המתמטיקאי גאוס משתמש לראשונה - ככל הידוע באותה תקופה - בהתפלגות נורמלית, לצורך לניתוח מידע אסטרונומי.
1809 – הקמת אוניברסיטת ברלין, ובה סטנדרטים חלוציים של חופש אקדמי שהחלו להפוך לעקרונות מנחים ולבעלי השפעה עולמית.
22 בדצמבר 1808 – ביצוע בכורה של הסימפוניות הבאות של לודוויג ואן בטהובן - החמישית והשישית, הפנטזיה הכוראלית והקונצ'רטו הרביעי לפסנתר של בטהובן לראשונה בקונצרט בניצוחו בתיאטר אן דר וין בווינה.
בעשור זה מתקיימות לראשונה תחרויות שחייה מסודרות בין מדינות שונות.
לאורך העשור רואים אור מספר ספרים מכוננים בהתגבשותה של תפיסת האידיאליזם הגרמני, ביניהם כתביו של גאורג וילהלם פרידריך הגל, שספריו זוכים לפופולריות רבה ומשפיעים רבות על תפיסות חברתיות.
העשור השני של המאה ה-18 הוא העשור שהחל ב-1 בינואר 1710 והסתיים ב-31 בדצמבר 1719.
המלחמה הצפונית הגדולה (1700 - 1721) - מלחמה שהתנהלה בין קואליציה שכללה את רוסיה הצארית, דנמרק-נורווגיה וסקסוניה-האיחוד הפולני ליטאי (והחל מ-1715 גם את פרוסיה והנובר) נגד שוודיה בין השנים 1700–1721. המלחמה החלה במתקפה מתואמת של הקואליציה על שוודיה ב-1700, ונסתיימה ב-1721 עם חתימת חוזה נישטאד והסכמי סטוקהולם.
1713-1710: המלחמה העות'מאנית-רוסית – פיוטר הגדול מנסה לנצל מומנטום צבאי כדי להרחיב את שטחי רוסיה על חשבון העות'מאנים, אולם הפיצול של כוחותיו בין המלחמות בצפון ובדרום הוביל אותו בסופו של דבר לחתום על הסכם לסיום המלחמה ולרכז כוחותיו צפונה.
1715-1711: מלחמת טוסקארורה – מתחים על רקע הסמיכות של מתיישבי צפון קרוליינה לבני טוסקארורה מסלימים למלחמה בה ניצחו האנגלים בסיוע מיליציית דרום קרוליינה.
7 באוגוסט 1714 – קרב גנגוט הימי מסתיים בניצחון הצי הרוסי
1715: מלחמת יאמאסי – בני יאמאסי , על רקע תסכול מתמשך מאובדן שטחי ציד למתיישבים אירופאים, וגדילת החוב שלהם לדרום קרוליינה, יוצרים קונפדרציה של שבטים שמגרשים מתיישבים רבים והורסים את כלכלת דרום קרוליינה.
24 בדצמבר 1716 – שוודיה כובשת את נורווגיה
11 בספטמבר 1714 – צבא ספרד כבש את ברצלונה לאחר מצור, ושם קץ לעצמאות קטלוניה
6 במרץ 1712 – התקוממות עבדים בניו יורק גורמת למותם של 9 לבנים והוצאתם להורג של 21 שחורים
4 בינואר 1717 – הולנד, אנגליה וצרפת חותמות על הברית המשולשת נגד ספרד, וזאת על מנת לשמור על הסכם אוטרכט
21 ביולי 1718 – הסכם שלום פוז'ארוואץ נחתם בעיר הסרבית פוז'ארוואץ בין האימפריה העות'מאנית מצד אחד ובין אוסטריה והרפובליקה של ונציה מצד שני
25 באוגוסט 1718 – העיר ניו אורלינס בלואיזיאנה נוסדה
23 בינואר 1719 – ייסוד נסיכות ליכטנשטיין
1710: חוק המלכה אן באנגליה הוא הראשון להכיר בזכויות יוצרים, כמנגנון שמטרתו להגן כלכלית על היוצרים, זאת על פני הפטנטים המלכותיים שמטרתם הייתה לבסס את זכויות המדינה לגבי היצירה.
1717: אייזק ניוטון קובע את השווי הזהב.
קביעתו נותרת בשימוש למשך כ-200 שנה.
1712 - מנוע הקיטור של ניוקומן - תומאס ניוקומן פיתח, ביחד עם שותפו תומאס סייוורי, את מנוע הקיטור הראשון שעבד בקנה מידה תעשייתי ושימש לפינוי מים ממכרות פחם.
ספרים בולטים שרואים אור לראשונה בעשור זה: רובינזון קרוזו (1719)
24 בפברואר 1711 – האופרה רינלדו של גאורג פרידריך הנדל מוצגת בהופעת בכורה בלונדון
העשור השני של המאה ה-17 הוא העשור שהחל ב-1 בינואר 1610 והסתיים ב-31 בדצמבר 1619.
1617 - ניצחון של האימפריה הפורטוגלית במאבק מול ממלכת נדונגו מרחיב את אחיזתה של האימפריה במושבותיה באפריקה התיכונה.
באותה שנה מקימים בפורטוגזים את המושבה בבנגואלה .
14 במאי 1610 – נרצח אנרי הרביעי, מלך צרפת ובמקומו עולה לשלטון לואי השלושה עשר
10 ביוני 1610 – המתיישבים ההולנדים הראשונים מתיישבים באי מנהטן
20 בינואר 1612 – מתיאס מתמנה לקיסר הקיסרות הרומית הקדושה
20 בנובמבר 1612 – הסכם נצוח פאשה נחתם
7 בפברואר 1613 – מיכאיל רומנוב נבחר להיות הצאר הרוסי הראשון בשושלת רומנוב
8 בספטמבר 1613 – מורט הרביעי מומלך לסולטאן האימפריה העות'מאנית נחשב לסולטאן אכזר וחזק יחסית לאלה שהיו לפניו
1614 - תחילתה של תקופת רדיפת נוצרים ביפן
12 בינואר 1616 – ייסוד העיר בלם בברזיל
23 באוגוסט 1617 – הרחוב החד-סטרי הראשון בעולם נקבע בלונדון
23 במאי 1618 - ההשלכה מהחלון (השנייה) של פראג, שגרמה לפרוץ מלחמת שלושים השנים
1 באוגוסט 1619 – עבדים שחורים ראשונים מובאים לווירג'יניה
1611: ראשית פעילותה של חברת הודו המזרחית הבריטית בהודו – התאגיד מתחיל את פעילותו בהודו עם הקמת מפעל במצ'יליפטנאם , בהסכמת הקיסר המוגולי, ג'האנגיר.
זהו צעד משמעותי ראשון של החברה בתקופה שמתחילה את עידן חברות הצ'ארטר בכלכלה העולמית.
16 בספטמבר 1615 – רעידת אדמה חזקה בצ'ילה.
14 במאי 1610 – אנרי הרביעי מלך צרפת נרצח על ידי קנאי דתי קתולי בשם פרנסואה רוויאק.
הוא ארב למלך וכשמרכבתו עצרה באחד מרחובות העיר, הוא טיפס עליה ודקר אותו למוות.
29 באוקטובר 1618 – הסופר והנוסע האנגלי, וולטר ראלי מוצא להורג באשמת קשר כנגד ג'יימס הראשון, מלך אנגליה
7 בינואר 1610 – גלילאו גליליי צופה לראשונה בארבעת הירחים הגדולים של צדק
10 במרץ 1610 – גלילאו גליליי מפרסם את ספרו Sidereus Nuncius
28 בדצמבר 1612 – גלילאו גליליי מבחין לראשונה בכוכב הלכת נפטון
8 במרץ 1618 – יוהאנס קפלר מגלה לראשונה את החוק השלישי שלו, אולם זונח את הרעיון, ושב אליו רק ב-15 במאי
1611 - הפרסום הראשון של תנ"ך המלך ג'יימס
העשור השני של המאה ה-1 הוא העשור שהחל ב-1 בינואר 10 והסתיים ב-31 בדצמבר 19.
12 - הקיסר הרומי אוגוסטוס מורה על פלישה גדולה לגרמניה מעבר לריין.
17 - הקיסר הרומי טיבריוס שולח את גרמניקוס מזרחה כדי לנהל מסע צבאי נגד פרתיה.
10 - הפרובינקיה איליריקום מחולקת לפאנוניה ודלמטיה
12 - אניוס רופוס מתמנה לנציב ממלכת יהודה מטעם האימפריה הרומית.
19 באוגוסט 14 - אוגוסטוס, הקיסר הרומי הראשון, מת ומוכרז כאל.
18 בספטמבר 14 - טיבריוס, אשר היה בנו החורג של אוגוסטוס, מתמנה לקיסר האימפריה הרומית.
15 - ואלריוס גראטוס מתמנה לנציב ממלכת יהודה מטעם האימפריה הרומית.
17 - קפדוקיה הופך למחוז הרומי.
19 - הקיסר טיבריוס מגרש כ-4,000 יהודים מסיציליה.
19 - קשת ניצחון נבנית ברומא לגרמניקוס.
15 - הנהר טיבר מציף חלקים מרומא.
17 - רעידת אדמה באנטוליה הורסת את העיר סרדיס ופוגעת בכמה ערים נוספות.
העשור השני של המאה ה-16 הוא העשור שהחל ב-1 בינואר 1510 והסתיים ב-31 בדצמבר 1519.
16 באוגוסט 1513 – צבאותיו של הנרי השמיני, מלך אנגליה מביסים את הכוחות הצרפתיים שנאלצו לסגת במסגרת קרב Guinegate (קרב של טוטנהאם)
9 בספטמבר 1513 – ג'יימס הרביעי, מלך סקוטלנד, מובס בקרב פלודן
1516–1517 - העות'מאנים מביסים את הממלוכים ומשתלטים על מצרים, חצי האי ערב, ואזור הלבנט.
1514 - מרד איכרים מדוכא בהונגריה, וכל האיכרים הופכים לצמיתים.
11 במרץ 1513 – ליאו העשירי נבחר לאפיפיור
1514 - יהודי ממלכת סיציליה מגורשים מהממלכה.
1 בינואר 1515 - פרנסואה הראשון מצרפת ירש את הכתר הצרפתי.
1516 - מוקם הגטו היהודי הראשון בהיסטוריה בוונציה.
1518 - קיל פורשת מברית ערי הנזה
28 ביוני 1519 - קרל החמישי נבחר לקיסר האימפריה הרומית הקדושה
24 באוגוסט 1511 – הפורטוגזים כובשים את מלאקה (במלזיה של היום)
1514 - הסולטאן העות'מאני סלים הראשון יוצא למסע כיבושים, שבסופו תתמוטט האימפריה הממלוכית ותעבור לשליטה עות'מאנית.
1514 - הספרדים נוחתים על החוף שיהיה שייך לקרוליינה הדרומית.
1514 - העיר קאשגאר שבשינג'יאנג, נחרבת במהלך מסע כיבושים במוגוליסטאן.
1515 - צבא של אימפריית סונגהאי כבש את הסולטנות הברברית המפוארת באגדז, ומשתלט על נתיבי סחר חשובים.
1516 - תחילת שלטונם של העות'מאנים בלבנון.
1516 - יורד הים הספרדי חואן דיאז די סוליס הופך לאירופאי הראשון המתיישב בחבל הארץ שלימים יהיה ארגנטינה.
24 באוגוסט 1516 - קרב מרג' דאבק שבו מביסים העות'מאנים את הממלוכים מסמן את קצה של האימפריה הממלוכית וראשית השליטה העות'מאנית במזרח התיכון
1517 - צבאותיו של הסולטאן העות'מאני סלים הראשון כובשים את אזור ארץ ישראל.
18 בפברואר 1519 - הרנן קורטס מפליג מקובה לכיבושיו באמריקה
8 בנובמבר 1519 - הרנן קורטז ואנשיו מתקבלים בברכה בבירה האצטקית טנוצ'טיטלאן, אותה הם יכבשו פחות משנתיים לאחר מכן
עשור זה הוא חלק מתקופה רחבה יותר בה הגילדות מתפקדות כמוסד כלכלי משמעותי בחלקים מסוימים של אירופה.
בשנת 1512 נוסדת גילדת הנגרים של קופנהגן.
בשנת 1514 מתחילה הפקת הזהב בקריביים, על ידי האירופאים הקולוניאליסטים, וזוהי נקודת ציון לראשיתה של ניצול משאבי אמריקה לרווחת האימפריות האירופאיות.
1514 - ניקולאוס קופרניקוס כותב את ה"קומנטריולוס", מחברת בה מפורסם לראשונה המודל ההליוצנטרי לפיו השמש נמצאת במרכז מערכת השמש בעוד שכדור הארץ וכוכבי הלכת האחרים מקיפים את השמש במסלולים מעגליים.
את הקומנטלריוס קופרניקוס הפיץ בתחילה לחבריו ועמיתיו בלבד.
25 בספטמבר 1513 – מגלה הארצות וסקו נונייס דה בלבואה מגיע לאוקיינוס השקט
10 באוגוסט 1519 - חמש ספינות ספרדיות בהנהגתו של פרדיננד מגלן יוצאות להקפה הימית הראשונה מסביב לכדור הארץ
20 בספטמבר 1519 - פרדיננד מגלן מתחיל במסע סביב העולם.
עם חמש ספינות הוא מפליג מפורטוגל לכוון איי הודו
1516 - נכתב אורלנדו המטורף על ידי לודוביקו אריוסטו.
31 באוקטובר 1517 - מרטין לותר, מייסד הנצרות הפרוטסטנטית, מפרסם את "95 התזות"
1 בנובמבר 1512 – הקפלה הסיסטינית נפתחת לציבור לראשונה לאחר סיום ציור התקרה על ידי מיכלאנג'לו
1514 - אלברכט דירר יוצר את התחריט מלנכוליה.
העשור הראשון של המאה ה-2 הוא העשור שהחל ב-1 בינואר 100 והסתיים ב-31 בדצמבר 109.
לבנים רומיות הופכות לחומר הבנייה העיקרי באימפריה הרומית
100: הקונסול טראיאנוס מייסד את העיר תימגאד שבצפון אפריקה
101 - טראיאנוס יוצא למתקפה כנגד ממלכת דאקיה
105 - הרומאים כובשים את כרכ מן הנבטים.
106 - סיום כיבוש דאקיה על ידי האימפריה הרומית.
102 - טראיאנוס חוזר לרומא לאחר ניצחון הרומאים במערכה נגד דאקיה.
105 - הנייר מומצא בסין
103 - בפלמירה שבסוריה מוקם מקדש השמש לאל הבעל.
104 - האדריכל הסורי-יווני אפולודורוס מדמשק מקים גשר אבן מעל הדנובה עבור צבאו של טראיאנוס שעבר מעליו במלחמה הדאקיו-רומאית השנייה.
הגשר היה באורך של מעל ל-1,000 מטרים, בגובה של כמעט 20 מטרים ורוחב של 15 מטרים.
הגשר חיבר בין האזור בו נמצאת כיום סרביה עם רומניה (שנקראה אז דאקיה).
במשך יותר מאלף שנים זה יהיה גשר הקשת הארוך ביותר בעולם.
העשור השני של המאה ה-2 הוא העשור שהחל ב-1 בינואר 110 והסתיים ב-31 בדצמבר 119.
114 - אוסרונה הופכת לחלק מן האימפריה הרומית
114 - פורצות המלחמות הפרתיות: טראיאנוס תוקף, ומצליח להביס את האימפריה הפרתית, וכובש את ארמניה ומסופוטמיה
מרד התפוצות (115 - 117) - מרד שבו התקוממו היהודים בקירנאיקה, בקפריסין ובאלכסנדריה נגד הקיסר הרומי טראיאנוס, בעת שזה היה עסוק במסע מלחמה נגד הפרתים.
119 - אדריאנוס שולח את הלגיון התשיעי ויקטריקס לבריטניה כדי לסייע בדיכוי מרידה מקומית
111 - טראיאנוס שולח את פליניוס הצעיר לביתיניה שבאסיה הקטנה
114 - דיוגנס מחליף את סדקיון, פטריארך קונסטנטינופול בתור פטריארך קונסטנטינופול
115 - סיקסטוס הראשון יורש את אלכסנדר הראשון בכס האפיפיור
13 בדצמבר 115 - רעידת האדמה באנטיוכיה (115): רעידת אדמה שהתרחשה באזור העיר אנטיוכיה והייתה בעוצמה של יותר מ-7.5 בסולם מגניטודה לפי מומנט.
אנטיוכיה והיישובים שבסביבתה נהרסו ברעידת האדמה כאשר היו אבדות רבות של חיים ורכוש.
רעידת האדמה גרמה להיווצרות צונאמי מקומי שפגע קשות בנמל קיסריה.
הקיסר הרומי טראיאנוס נכח במוקד רעידת האדמה.
112 - פורום טראיאנוס, שעוצב על ידי האדריכל אפולודורוס מדמשק, נחנך ברומא, במצוות הקיסר טראיאנוס.
114 - קשת טראיאנוס מוקמת כשער ניצחון בבנוונטו (כיום באיטליה)
117 - תחילת בניית הפנתאון ברומא
העשור השני של המאה ה-15 הוא העשור שהחל ב-1 בינואר 1410 והסתיים ב-31 בדצמבר 1419.
15 ביולי 1410 – קרב גרונוולד בין ממלכת פולין, הדוכסות הגדולה של ליטא ונסיכות מולדובה מצד אחד לבין המסדר הטבטוני מן הצד האחר.
אבירי המסדר נחלו תבוסה קשה בקרב ועל פי הסכם טורון נאלצו להחזיר שטחים רבים לליטא ולפולין
16 בספטמבר 1410 – במסגרת הרקונקיסטה כובשים כוחותיו של פרננדו הראשון, מלך אראגון את העיר אנטקרה שבאנדלוסיה מידי המורים
1410 – השושלת החאפצית בתוניסיה כובשת את העיר אלג'יר; העיר מחליפה את בג'איה כנמל בית לשודדי ים באגן הים התיכון
1410 – קיסר סין יונג לה מצליח להביס את המונגולים ולגרום לפירוד בתוכם
דצמבר 1412 – קרב צ'אלר'אן בין הטורקמנים של קארא קויונלו לבין הברית בין הממלכה הגאורגית ושירוואנשאח
25 באוקטובר 1415 – מלחמת מאה השנים: אנגליה מביסה את צרפת בקרב אז'נקור
ספטמבר 1418 – תחילת המצור הבריטי על רואן
19 במאי 1418 – לכידת העיר פריז על ידי ז'אן הראשון, דוכס בורגונדיה
19 בינואר 1419 – מלחמת מאה השנים: הנרי החמישי מלך אנגליה משלים את כיבוש נורמנדי
9 במרץ 1410 – הארכיבישוף של פראג מוציא צו להחרמת יאן הוס וחסידיו
29 במרץ 1410 – כוחות ממלכת אראגון כובשים את העיר אוריסטאנו שבסרדיניה
17 במאי 1410 – הקרע המערבי בכנסייה הקתולית: האנטי-אפיפיור יוחנן העשרים ושלושה מוכרז אפיפיור על ידי פלג אביניון
1 בפברואר 1411 – הסכם טורון בין ממלכת פולין והדוכסות הגדולה של ליטא למסדר הטבטוני
21 במרץ 1413 – הנרי החמישי מוכתר כמלך אנגליה
הוועידה סיימה את הקרע המערבי וגינתה ג'ון ויקליף ויאן הוס.
4 במאי 1415 – ועידת קונסטנץ מכריזה על תורותיהם ותנועותיהם של יאן הוס וג'ון וייקליף כמינות (כפירה)
27 בינואר 1416 – רפובליקת דוברובניק מוציאה את העבדות אל מחוץ לחוק, לראשונה באירופה
27 ביולי 1417 – סיום כהונת אפיפיור באביניון.
11 בנובמבר 1417 – מרטינוס החמישי מונה לאפיפיור ה-206, לאחר מות גרגוריוס השנים עשר
1418 – מירצ'ה הזקן, שליט ולאכיה נפטר ויורש אותו מיכאיל הראשון, שליט ולאכיה
1415 – העיר סאוטה בצפון אפריקה עובר לשליטה של פורטוגל.
1410 – מוקמת אוניברסיטת סנט אנדרוז בסקוטלנד
6 ביולי 1415 – ההוגה הדתי הצ'כי יאן הוס, ממבשרי הפרוטסטנטיות, מועלה על המוקד באשמת כפירה
30 במאי 1416 – הכנסייה הקתולית מעלה את ג'רום מפראג על המוקד
באצולה באירופה הלבוש האופנתי לנשים מתאפיין בלבוש קיצוני ואקסטרווגנדי.
כובעים וכיסויי ראש זכו לתשומת לב רבה יותר, ועיצובים שונים של כיסויי ראש שולבו בתכשיטים, בחומרים יקרים ובסגנונות עיצוב מתוחכמים.
גברים אצילים לבשו בדרך כלל חולצה, ז'קט דאבלט וסוג של צמודונים בשם הוס .
גברים מכל המעמדות לבשו בגדים תחתונים בסגנון טייטס ועל אזור החזה, שהוחזקו בעזרת חגורה.
עלייתו ההדרגתית של מעמד הביניים באירופה גרמה למעבר של חלק מאופנות האצולה גם לבני מעמד זה.
בעשור זה אופנה, ובמיוחד אופנה נשית, התחלפה במהירות, ובעלי מעמד גבוה החלו להטריד עצמם ב"להישאר מעודכנים" מבחינה אופנתית.
העשור השני של המאה ה-14 הוא העשור שהחל ב-1 בינואר 1310 והסתיים ב-31 בדצמבר 1319.
24 ביולי 1314 – קרב באנוקברן – רוברט הסקוטי מנצח את אדוארד השני, מלך אנגליה.
1319 - ממלכת גרנדה הצליחה להדוף את המתקפה של קסטיליה.
הרעב הגדול של 1315–1317 גורם למותם של מיליוני אנשים באירופה.
1310 - 64 חברי מסדר אבירי היכל שלמה נשרפו באשמת כפירה.
13 באוגוסט 1312 – האפיפיור קלמנס החמישי מפזר את מסדר הטמפלרים
1313 - הקמת מסדר הרוזנקרייצרים
אוגוסט 1315 - לואי העשירי, מלך צרפת - הוכתר בריימס
1315 - יהודי גרנדה נדרשים לענוד את הטלאי הצהוב
1315 - אורדת הזהב מקבלת את האסלאם.
7 באוגוסט 1316 - יוחנן העשרים ושניים מתמנה לאפיפיור
1317 - עצירת גשמים בארץ ישראל.
1319 - מגנוס הרביעי, מלך שוודיה הוכתר מלך, איחוד עם נורווגיה.
1310 - בניית מעונות ראשונות לסטודנטים באוקספורד.
הרעב הגדול של 1315–1317 - תקופת רעב המוני ששררה באירופה במהלך ימי הביניים.
הרעב פגע באזורים נרחבים בצפון אירופה וביניהם גרמניה, חלקו הצפוני של סקנדינביה, צפון צרפת, איי בריטניה (מלבד צפון סקוטלנד), מדינות הבלקן וכן מערב פולין.
רעב זה מציין את אחת מנקודות המפנה בהיסטוריה של אירופה בימי הביניים.
שכן, בתקופה זו פסקה תקופת השגשוג שררה באירופה במשך זמן מה, וגרמה לשינויים משמעותיים ביחס לכנסייה ולאוכלוסין.
18 במרץ 1314 – ז'אק דה מולאי, ראש מסדר אבירי היכל שלמה, מועלה על המוקד בפריז, ומטיל קללה לפני מותו על פיליפ היפה
1313 - פרסום ספרים בעזרת טיפוגרפיה בסין.
1316 - מודנידו לה לוצי מפרסם את הספר הראשון אי פעם באנטומיה מעשית, שכולל גישות מתקדמות לתקופה ובמקביל מנציח טעויות נפוצות.
העשור השני של המאה ה-13 הוא העשור שהחל ב-1 בינואר 1210 והסתיים ב-31 בדצמבר 1219.